title: Pone ke mawakwikya (suterot)
text: Kan Joseph koredik, i kan bewik ke kota kevsemitevafa gluyista ke Normanda, Mirbeau va ewotara va pakoikeem ke abalt is praka ektudar. Kiren bat welimaf is stivawes Joseph ton perakekorafa laniga tir variik djukadakis va ilblira ke kon nudol. Berpotik plataer da di zoltet da dandara ke kevdreyfusevik koe perakekorafa oria suyon tigir isen vedeyevik is kevsemitevik dure iegas va « Yudik xonuked !!» en tid tec adjubesik, isen lyumara ke mudreyfusevikeem en tir tela ke Afi kev Mielak, i tela ke nuyafa trakura kev dine volaye ke kot ayik kir tis vey snavolap. Milinde, kan govitafa seramuca ke yon kategirevaf kwik tove rolaf vodeem ke felisik mesidjeson ksudan ( ervolia is gazaroti is erba ) volmiv vangrupet da ant straf is siaf olkik evon ripindan gan aldo ke levetiruca, gan tudrowigasa ewapa vas guga ik olueba is alka ik poruca  ware zo rotester.